**СПЕЦИФИКАЦИЈА**

**ЕКСКУРЗИЈА УЧЕНИКА школска 2017/2018.година**

**ПЛАН ЈЕДНОДНЕВНЕ ЕКСКУРЗИЈЕ**

**I-IVразреда**

**ЦИЉЕВИ:**

* савлађивање и усвајање дела наставног програма непосредним упознавањем појава и односа у природној и друштвеној средини
* упознавање културног наслеђа
* упознавање привредних достигнућа
* рекреативно-здравствене активности ученика

**ОБРАЗОВНО ВАСПИТНИ ЗАДАЦИ:**

* развијање способности посматрања, опажања и уочавања објеката и појава у природи;
* проучавање узрочно-последичних односа у конкретним природним и друштвеним условима;
* продубљивање и проширивање искуства ученика;
* подстицај интересовања за нова сазнања;
* развијање смисла за лепо, изградња правог односа према природи и потреби њене заштите;
* упознавање са тековинама материјалне и духовне културе и подстицање  уметничког изражавања код ученика;
* развијање спортске културе и способности оријентације у простору;
* неговање људске солидарности, хуманизма, другарства, пожртвованости, оптимизма и реалног схватања живота;
* подстицање и неговање истрајности, одговорности, тачности и уочавања вредности рада;
* успостављање ближих и непосреднијих односа ученика и наставника, као и свестраније упознавање личности сваког ученика;
* развијање интересовања за природу и изграђивање еколошких навика;
* упознавање начина живота и рада људи појединих крајева;
* развијање позитивног односа према : националним, културним и естетским вредностима, спортским потребама и навикама, позитивним социјалним односима, као и схватање значаја здравља и здравих стилова живота;
* подстицање испољавања позитивних емоционалних доживљаја

***ПЕРИОД РЕАЛИЗАЦИЈЕ***: 12. мај 2018. године

***БРОЈ УЧЕНИКА***: 34

***ВРЕМЕ ТРАЈАЊА***: 1 ДАН

***ПУТНИ ПРАВАЦ***: Орешковица – Нови Сад - Орешковица

***ОПИС ОДРЕДИШТА И РЕДОСЛЕД ПУТОВАЊА***:

**Полазак испред школе након обавезне контроле од стране МУП-а у договорено време(до 8h), путовање до Новог Сада.**

* Обилазак града и знаменитости у Новом саду. Повратак у вечерњим сатима

**Планиране посете:**

* Петроварадинска тврђава;
* Галерија Матице Српске
* Српско народно позориште
* Римокатоличка катедрала
* Градска кућа
* Ручак
* Трг слободе – пешачка зона
* Тржни центар „ Базар“
* Обилазак града и знаменитости у Новом саду. Повратак у вечерњим сатима

***Ручак: обавезан*** (агенција даје предлог објекта и време ручка).

***Превоз:*** висококонфорни аутобуси са клима уређајем старости до 5 година.

***Остали услови***:

* 2 гратиса за ученике
* гратис за одељенске старешине (4 гратиса)
* туристички водич
* плаћање у више месечних рата

**ДВОДНЕВНА ЕКСКУРЗИЈА**

**ВИШИ РАЗРЕДИ**

**V-VIII**

**ЦИЉЕВИ:**

* Упознавање културног наслеђа, природно-географских и друштвено-географских карактеристика Јужне Србије као и стварање осећаја заједништва међу ученицима.
* Проширивање знања из области географије, биологије, историје, српског језика и књижевности и ликовне културе.

**ЗАДАЦИ:**

* Упознавање природних лепота Јужне Србије
* Упознавање објеката и феномена у природи југа Србије
* Развијање интересовања за природу и изграђивање еколошких навика
* Упознавање са значајним локалитетима савремене културе на територији града Ниша и околине
* Корелација садржаја из различитих предмета који се изучавају у школи
* Стицање одговорности за сопствено понашање и грађење самосталности
* Учествовање у забавним активностима
* Изградња непосреднијег односа између ученика и наставника

***ПЕРИОД РЕАЛИЗАЦИЈЕ***: 11 и 12. мај 2018. године

***БРОЈ УЧЕНИКА***: 32

***ВРЕМЕ ТРАЈАЊА***: 2 ДАНА (једно ноћење)

***ПУТНИ ПРАВАЦ***: Орешковица, Ниш, Ђавоља варош, Пролом бања, Орешковица.

***ОПИС ОДРЕДИШТА И РЕДОСЛЕД ПУТОВАЊА***:

Први дан:

**Полазак испред школе након обавезне контроле од стране МУП-а у договорено време(до 8h) путовање до Ниша. У Нишу обилазак: (Медијана, Ћеле кула, Музеј, Тврђава, Чегар, Обилазак града и ноћење).**

**Други дан:**

**доручак, путовање до Ђавоље вароши- обилазак, путовање до Пролом бање- ручак и обилазак бање до поласка. Повратак у место поласка у вечерњим сатима.**

***Превоз:*** висококонфорни аутобуси са клима уређајем старости до 5 година.

***Остали услови***:

* 2 гратиса за ученике
* гратис за одељенске старешине (4 гратиса)
* туристички водич
* лекар пратилац
* плаћање у више месечних рата

НАПОМЕНА: За извођење екскурзија туристичка агенција је обавезна да у цену урачуна све улазнице за предвиђене обиласке, посете историјско-културним локалитетима (уколико се плаћа улаз), цена дискотеке (појединачно и збирно уколико је у понуди) и навести **СПЕЦИФИКАЦИЈУ ЦЕНЕ ПО СТАВКАМА:** СМЕШТАЈ + ХРАНА + УЛАЗНИЦЕ + ОСИГУРАЊЕ УЧЕНИКА + ЛЕКАР + ГРАТИСИ + АГЕНЦИЈСКА УСЛУГА И ДРУГО И УКУПНУ ЦЕНУ ПО УЧЕНИКУ.

Ноћна вожња није дозвољена (22h-05h).

**(План и програм екскурзије у складу је са Правилником о програму за остваривање екскурзија у првом и другом циклусу основног образовања и васпитања („Службени гласник РС-Просветни гласник“,бр.7/2010.)**